Kristin Andreassen
Store norske leksikon,Kunst og estetikk,Glass og keramikk,Glass og keramikk – utøvere
Kristin Andreassen er en norsk keramiker. Hun lager små og store boller med et tandert, men likevel monumentalt preg.
Andreassen er utdannet ved Statens håndverks- og kunstindustriskole i 1984 og Tha Art Insitute of Chicago 1987. Hun har særlig arbeidet med porselen, der hun har vært spesielt opptatt av utprøving av nye overflatebehandlinger av porselensleiren. I stedet for å bruke dreieskive kjevles leiren ut i flak som rulles til en sylinder eller pyramide. Etterpå modelleres formen for hånd.Når porselenet er blitt brent første gang pensler hun ofte vannløselige farger over godset. Etterpå fører hun på pigment og fyller alle sprekker. Etter andre gangs brenning fremstår den ferdige keramikken med en naturlig overflate som ligner på brent stein.Andreassen er innkjøpt av Permanenten, Nordenfjeldske Kunstindustrimuseum, Nasjonalmuseet og Victoria & Albert Museum. Utstillinger Rosenthal Studio Haus, Hamburg, Tyskland, 1991 Lillehammer Kunstforening, 1990 Les mer i Store norske leksikon glasur Litteratur Gaustad, Randi og Gunnar Danbolt (1990). Samtidskeramikk . norsk keramikk fra 1940 til i dag, Dreyers Forlag